stanford-oval/wikipedia huggingface dataset:
הבריחה מדנמורה
תקציר העלילה

הסדרה מתבססת על סיפור אמיתי, בו בשנת 2015 האסירים ריצ'רד מאט ודייוויד סווט נמלטו באמצע הלילה ממתקן הכליאה "קלינטון" שבכפר דנמורה שבצפון מדינת ניו יורק. השניים נעזרו במהלך תכנון הבריחה במנהלת מתפרת הכלא, ג'ויס מיטשל, שקיימה עם שניהם יחסי מין. הייתה זו הבריחה הראשונה מהכלא, שקיים כבר למעלה מ-150 שנים.
שחקנים

ריצ'רד מאט (בניסיו דל טורו) – רוצח מורשע ואחד משני הנמלטים
דייוויד סווט (פול דנו) – רוצח מורשע ואחד משני הנמלטים
ג'ויס "טילי" מיטשל (פטרישה ארקט) – עובדת הכלא שסייעה לשניים בבריחה
לייל מיטשל (אריק לאנג) – בעלה של ג'ויס ועובד תחזוקה בכלא
ג'ין פאלמר (דייוויד מורס) – סוהר בכלא
דניס למברט (ג'רמי בוב) – חבר של לייל ומנהל התחזוקה בכלא
אנדרו קואומו (מייקל אימפריולי) – מושל מדינת ניו יורק
קתרין ליהי סקוט (בוני האנט) – התובעת הראשית של מדינת ניו יורק
קני (צ'ארלי הופהיימר) – בעלה הראשון של ג'ויס מיטשל
הפקה

צילומי הסדרה החלו בסוף שנת 2017 באפסטייט של ניו יורק. לצורך ביצוע תפקידם, לאנג וארקט העלו כ-18 קילוגרמים במשקלם.
צילומי הפרק האחרון של העונה התעכבו בשלושה חודשים עקב לידת בנו של אריק לאנג.
הערות שוליים

↑  Nellie Andreeva, Nellie Andreeva, Paul Dano Joins Benicio del Toro & Patricia Arquette As Ben Stiller’s Prison Break Limited Series Gets Showtime Green Light, Deadline, ‏2017-06-02 (באנגלית)
↑  Alan Pergament, Dannemora prison break series coming soon, The Buffalo News, ‏2018-09-20 (באנגלית)
↑  Greg Evans, Greg Evans, Showtime Sets Date For Ben Stiller Prison Drama ‘Escape At Dannemora’, Releases Trailer – TCA, Deadline, ‏2018-08-06 (באנגלית)
↑  Elizabeth Wagmeister, Elizabeth Wagmeister, Ben Stiller’s Prison Escape Series Starring Benicio del Toro, Patricia Arquette, Paul Dano Greenlit at Showtime, Variety, ‏2017-06-02 (באנגלית)
↑  הבריחה מהכלא השמור: האסירים שכבו עם התופרת ורצו לרצוח את הבעל, באתר ynet, 16 ביוני 2015
↑  סוכנויות הידיעות‏, הבריחה הגדולה: שני רוצחים ברחו מכלא מאובטח במדינת ניו יורק, באתר וואלה, 7 ביוני 2015
↑  Ben Stiller takes on true crime in 'Escape at Dannemora'Â â€” first look, EW.com (באנגלית)
↑  'Dannemora' cast transformed to become prison break's players, am New York (באנגלית)
↑  Matthews, Liam (23 בדצמבר 2018). "Escape at Dannemora's Eric Lange Lost 35 Pounds for a Single Episode". TV Guide. נבדק ב-24 בדצמבר 2018. {{cite web}}:  (עזרה)
פול פרונטל עם סמנתה בי

| --- | --- |

לוגו התכנית
 סוגה:  קומדיה, תוכנית אירוח
 יוצרים:  סמנתה בי
 כותבים:  Jo Miller, Melinda Taub, Joe Grossman, Jason Reich, סמנתה בי, Pat Cassels, Miles Kahn, Mathan Erhardt, בפסקה זו רשומה אחת נוספת שטרם תורגמה 
 בימוי:  פול פנולינו, אנדרה אלן
 מנחים:  סמנתה בי
 פרסים:  פרסי התקשורת של הליגה ההומו-לסבית נגד השמצה (2019)
 ארץ מקור:  ארצות הברית ארצות הברית
 שפות:  אנגלית
 מספר עונות:  7
 מספר פרקים:  215 (עד 2 ביוני 2022)
 הפקה
 מפיק:  סמנתה בי, ג'ייסון ג'ונס, טוני הרננדז, מיילס קאהן, אליסון קאמילו, פאט קינג
 מפיקים בפועל:  קים בורדג'ס, אלאנה הארקין, כריס סבג', מלינדה טאוב
 חברת הפקה:  TBS
 הפצה:  האחים וורנר טלוויזיה 
 אתר צילומים:  מרכז השידור של סי-בי-אס 
 אורך פרק:  21 דקות
 שידור
 רשת שידור:  TBS
 פורמט (תמונה):  1080i HDTV
 תקופת שידור מקורית:  8 בפברואר 2016 – הווה
 קישורים חיצוניים
 אתר רשמי
 דף התוכנית ב-IMDb
 
פול פרונטל עם סמנתה בי (באנגלית: Full Frontal with Samantha Bee) היא תוכנית לייט-נייט וסאטירה חדשותית אמריקאית, המשודרת בימי רביעי ברשת TBS ומונחת על ידי הקומיקאית ילידת קנדה סמנתה בי. בי, לשעבר כתבת בדיילי שואו, היא האישה הראשונה שמנחה תוכנית לייט-נייט בארצות הברית.
התוכנית מצולמת מול קהל חי בניו יורק, שודרה לראשונה ב-8 בפברואר 2016. בנובמבר 2016 חידשה TBS את התוכנית לעונה שנייה, ובינואר 2018 לעונות שלישית ורביעית. ב-2022 משודרת העונה השביעית.
הפקה

בי הייתה הכתבת הוותיקה ביותר בדיילי שואו של קומדי סנטרל, בה השתתפה במשך 12 שנים בתקופה בה הנחה את התוכנית ג'ון סטיוארט. כשסטיוארט פרש לא פנו אל בי להנחות את התוכנית למרות הותק הרב שלה. בי ובעלה, ג'ייסון ג'ונס, הציעו מספר תוכניות לרשתות הטלוויזיה ותוכנית שכתבו, The Detour, החלה משודרת ב-TBS בפברואר 2015. בהצעת הרשת, החלה בי לפתח תוכנית אירוח לייט-נייט עבור TBS שתשלים את התוכנית שהונחתה על ידי קונאן או'בריאן.
בי גייסה את ג'ו מילר ומיילס קאהן, מפיקים לשעבר בדיילי שואו, לשמש כמפיקי התוכנית שלה. הם הקימו תהליך מיון עיוור לכותבים לתוכנית שמטרתו להסתיר את מין הכותבים והותק שלהם, תהליך שיצר צוות כתיבה שבערך חציו נשים ושליש ממנו מיעוטים, מה שהפך את צוות הכתיבה של התוכנית למגוון ביותר בלייט נייט האמריקאי.
התוכנית מצולמת במרכז השידור של רשת CBS, וחולקת את אותו סטודיו צילום עם השבוע שעבר עם ג'ון אוליבר.
סקירת סדרה > מבנה הסדרה

כל פרק בתוכנית מורכב מחמש מערכות ואורכו הכולל 21 דקות. לכל מערכה נושא מכווין, לרוב מורכבות ממונולוג קומי הכולל קטעי סרטונים, תמונות וסלפסטיק. לעיתים מערכה כוללת סרטון "כתבת שטח" שהוכנה על ידי בי או כתב משנה.
התוכנית מארחת מספר כתבי משנה, ביניהם ארבעה ראשיים - איימי הוגארט, אלאנה הארקין, אשלי ניקול בלאק ומייקל רובנס.
סקירת סדרה > פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 39 | 39 | 8 בפברואר 2016 | 8 בפברואר 2017 |
|  | 2 | 33 | 33 | 15 בפברואר 2017 | 31 בינואר 2018 |
|  | 3 | 33 | 33 | 7 בפברואר 2018 | 30 בינואר 2019 |
|  | 4 | יפורסם בהמשך | יפורסם בהמשך | 12 בפברואר 2017 | — |
סקירת סדרה > שידור

בארצות הברית התוכנית משודרת ברשת TBS. העונה הראשונה שודרה בימי שני בשעה 22:30 (שעון ניו יורק). לאחר חידוש התוכנית לעונה שנייה הועברה לשדר בימי רביעי בשעה 22:30 (שעון ניו יורק) החל מה-11 בינואר 2017.
בנוסף התוכנית משודרת גם באוסטרליה, גרמניה, ניו זילנד וקנדה. התוכנית לא משודרת בישראל.
השפעה > דירוג ורייטינג

התוכנית קיבלה ביקורות חיוביות מאוד. ייחודיות התוכנית גם כהיותה קול נשי פמניסיטי בז'אנר שנשלט על ידי גברים וגם בבוטות הביקורת שמעבירה הגדילה את הערכתה בקרב המבקרים. באתר Rotten Tomatoes העונה הראשונה זכתה לדירוג ממוצע של 8.5/10 בהתבססות על 25 ביקורות, כאשר כל הביקורות חיוביות
, העונה השלישית זכתה לדירוג ממוצע של 8/10 בהתבססות על 6 ביקורות בלבד. באתר Metacritic העונה הראשונה קיבלה ציון של 84/100 בהתבססות על 16 ביקורות, כולן חיוביות.
השפעה > מחלוקות וביקורת

בפרק ששודר ב-8 במרץ 2017 שודרה כתבת שטח בכנס CPAC (אנ') של המפלגה הרפובליקנית בו הקריין, כתב המשנה מייקל רובנס, מתייחס לכתב מגזין OUTSET ואומר שיש לו "שיער נאצי". אותו כתב היה בתהליך כימותרפיה כטיפול לסרטן המוח שהוביל למראה שערו. התוכנית התנצלה יום למחרת השידור בטענה כי לא הכירו את מצבו הרפואי של הכתב ואף תרמו להוצאותיו הרפואיות באתר GoFundMe (אנ'). הכתב סירב לקבל את התנצלות התוכנית.
בפרק ששודר ב-30 במאי 2018, בי הגיבה לציוץ של איוונקה טראמפ בו היא מופיעה יחד עם הילד שלה: "את יודעת, איוונקה, זו תמונה יפה שלך ושל הילד שלך, אבל תני לי רק לומר, כאמא אחת לחברתה: תעשי משהו לגבי מדיניות ההגירה של אבא שלך, יא כוסית חסרת תועלת (באנגלית: feckless cunt)! הוא מקשיב לך! תלבשי משהו צמוד עם מחשוף, ותגידי לאבא שלך פאקינג להפסיק עם זה". למחרת, בי התנצלה: "אני רוצה בכנות להתנצל בפני איוונקה טראמפ והצופים שלי על שימוש במילת גנאי כדי לתאר אותה בתוכנית שלי אמש. זה היה לא ראוי ולא נסלח. אני חציתי קו האדום, ואני מאוד מתחרטת על זה." בתגובה, צייץ הנשיא טראמפ בטוויטר: "למה הם לא מפטרים את סמנתה בי נטולת הכישרון על השפה הנוראית בתוכנית חסרת-הרייטינג שלה? סטנדרט כפול, אבל זה בסדר, אנחנו מנצחים, ונמשיך לעשות כן עוד הרבה זמן!". קתי גריפין, מישל וולף, שרה סילברמן, וג'ון סטיוארט הגנו על בי, וסטיוארט טען שהרבה מהזעם על הבדיחה הוא בעצם אסטרטגי ולא אמיתי. למופע היו פחות פרסומות לאומיות בשבוע שאחרי התקרית. בי החלה את התוכנית הבאה עם התנצלות לכל הנשים שהיא אולי העליבה, וביכתה שהשימוש במילה אחת האפילה על נושא מדיניות המעצר של ילדי מהגרים, אשר הייתה לב הביקורת. מספר מנחי תוכניות לייט נייט השתמשו בביטוי או וריאציות שלו כדי להביע סולידריות, תמיכה והסכמה בבי, ביניהם ביל מאהר, ג'ון אוליבר וסטיבן קולבר ששבועיים אחרי השידור המקורי בה התנסחה בי באופן הזה, סיים קטע בתוכניתו "לייט שואו עם סטיבן קולבר" על הפרדת משפחות בגבול עם המילים "אם אנחנו נותנים לזה לקרות בשמנו, אנחנו מדינה שהיא feckless... (אתנחתה)".
השפעה > תרומות ופעולות צדקה

התוכנית תורמת חלק מהכנסותיה ישירות למספר צדקות וארגונים שונים כגון הורות מתוכננת, הצופות האמריקאיות, עיתון "ניו ברונסוויק טודיי" והמועצה האמריקאית להגנה על עיתונאים.
ביולי 2017 קמפיין חולצות עליהן כתוב "Nasty Woman", כינוי הגנאי בו קרא דונלד טראמפ להילרי קלינטון בעימותים בזמן הבחירות לנשיאות ארצות הברית 2016, הצליח לגייס למעלה ממיליון דולרים שנתרמו להורות מתוכננת.
התוכנית תרמה 10,000 ספרי קריאה וצביעה למחנה פליטים כורדים בעיראק בה ביקרה בי במסגרת אחת הכתבות בתוכנית.
השפעה > תרומות ופעולות צדקה > "לא ארוחת הערב של תא כתבי הבית הלבן"

בינואר 2017, לאחר שנשיא ארצות הברית, דונלד טראמפ, סירב להשתתף בארוחת הערב השנתית של תא כתבי הבית הלבן, הודיעה בי שפול פרונטל תארח מופע ספיישל בשם "לא ארוחת הערב של תא כתבי הבית הלבן" (באנגלית: Not the White House Correspondents’ Dinner), המופע היה מופע צדקה שנועד לגייס כספים למועצה האמריקאית להגנה על עיתונאים, כאמירה נגד תרבות השתקת והאשמת התקשורת של ממשל טראמפ.
המופע נערך ב-29 באפריל 2017 בוושינגטון די. סי. ושודר ב-TBS ב-22:00 (שעון ניו יורק). המופע הצליח לגייס מעל 200,000 דולרים.
הערות שוליים

1 2  Poniewozik, James (9 בפברואר 2016). "Review: Samantha Bee's Fierce, Fiery Feminism Anchors 'Full Frontal'". The New York Times. {{cite news}}:  (עזרה)
↑  Goldberg, Lesley (11 בינואר 2018). "'Full Frontal With Samantha Bee' Renewed for Two More Seasons at TBS". The Hollywood Reporter. {{cite web}}:  (עזרה)
1 2 3  Get Ready for More Blazers: Full Frontal With Samantha Bee Renewed for Season 2, באתר VULTURE, 16 בנובמבר 2016, Josef Adalian
↑  Samantha Bee leaves The Daily Show to start her own satirical news program, באתר CBC, 05 במרץ 2015, Alexandra Hunnings
↑   "פול פרונטל", במסד הנתונים הקולנועיים IMDb (באנגלית)
↑  דירוג העונה הראשונה, באתר Rotten Tomatoes.
↑  דירוג העונה השלישית, באתר Rotten Tomatoes.
↑  דירוג התכנית, באתר Metacritic.
↑  Cancer patient slams Samantha Bee's 'half-apology' after 'Nazi hair' joke, באתר USA Today, 10 במרץ 2017, Jayme Deerwester
↑  Lutkin, Aimée (31 במאי 2018). "All of Our Favorite Conservatives Are Pissed About Samantha Bee Calling Ivanka a 'Feckless Cunt'". Jezebel. {{cite news}}:  (עזרה)
↑  Pallotta, Frank (31 במאי 2018). "Samantha Bee apologizes for vulgar remark about Ivanka Trump: 'I crossed a line'". CNNMoney. {{cite news}}:  (עזרה)
↑  "Donald J. Trump on Twitter". Twitter.
↑  Bradley, Laura (4 ביוני 2018). "Jon Stewart Doesn't Buy the Outrage About Samantha Bee's Ivanka Trump Dig". Vanity Fair (באנגלית). {{cite news}}:  (עזרה)
↑  Hayes, Dade (7 ביוני 2018). "Samantha Bee 'Full Frontal' Apology Sees Many Advertisers Hit Pause". Deadline Hollywood. {{cite news}}:  (עזרה)
↑  Moraes, Lisa de (7 ביוני 2018). "Samantha Bee Apologizes Defiantly For Last Week's First-Daughter Slur On 'Full Frontal'". Deadline (באנגלית אמריקאית). {{cite news}}:  (עזרה)
↑  Ali, Lorraine (6 ביוני 2018). "Samantha Bee apologizes and lashes back at her critics on 'Full Frontal' over Ivanka Trump controversy". latimes.com. {{cite web}}:  (עזרה)
↑  de Moraes, Lisa (15 ביוני 2018). "Stephen Colbert: "Feckless Country" Rips Children From Parents At Border". deadline.com. {{cite web}}:  (עזרה)
↑  'Nasty Woman' (and Emmy Nominee) Samantha Bee Hits $1 Million Goal for Planned Parenthood, באתר USA Today, 13 ביולי 2017, Michael O'Connell
↑   ציוץ של פול פרונטל עם סמנתה בי ברשת החברתית אקס (טוויטר), 10 באוגוסט 2017
↑  Samantha Bee is throwing her own party the same night as the White House Correspondents' Dinner, באתר CNN, 31 בינואר 2017, Sandra Gonzalez
1 2  Samantha Bee toasts the press and roasts Trump at 'Not WHCD', באתר The Hollywood Reporter, 29 באפריל 2017, Kelly Lawler
| 0 | 1 | 2 |
| --- | --- | --- |
| הקודם: 2021: Uncomfortable Conversations with a Black Man | פרס אמי לבידור בפריים-טיים לתוכנית ריאליטי או עיונית קצרה   2022: פול פרונטל עם סמנתה בי  | הבא: |
יעקב קצין

| --- | --- |

 לידה:  22 באפריל 1900 כ"ג בניסן ה'תר"ס ירושלים, האימפריה העות'מאנית 
 פטירה:  6 בדצמבר 1994 (בגיל 94) ג' בטבת ה'תשנ"ה ברוקלין, ארצות הברית 
 מקום קבורה:  הר המנוחות 
 מדינה:  ישראל 
 מקום פעילות:  ירושלים בישראל, ברוקלין בארצות הברית
 תקופת הפעילות:  ? – 6 בדצמבר 1994 
 תחומי עיסוק:  רבנות וקבלה
 רבותיו:  הרב חיים שאול דוויק הכהן, הרב רפאל שלמה לניאדו, הרב אברהם חיים עדס והרב עזרא עטייה
 
 תפקידים נוספים:  שוחט, מוהל וראש ישיבה
 
הרב יעקב שאול קצין (כ"ג בניסן ה'תר"ס, 22 באפריל 1900 – ג' בטבת ה'תשנ"ה, 6 בדצמבר 1994) היה מקובל, מייסד ישיבת המקובלים "גן הלבנון" בירושלים, ורב הקהילות הסוריות "מגן דוד" ו"שערי ציון" של יוצאי סוריה בברוקלין שבארצות הברית.
חיבוריו

אור הלבנה - כולל שלושה חלקים: "אור הלבנה", "אור חדש" ו"אור החיים" על כוונות, ייחודים, סברות ורעיונות, ירושלים ה'תרפ"ה
שו"ת - קונטרסים על ארבעת חלקי השולחן ערוך, הודפס בספרו של חותנו הרב שלום הדאיה בספרו "ודבר שלום" בשנת ה'תרפ"ד, ומאוחר יותר בספר קציני אר"ץ בשנת ה'תשנ"ה
יסוד האמונה - הבהרת אמיתות ספר הזוהר, נכתב לבקשת קהילת יהודי קהיר נגד הדרדעים, ה'תרפ"ו
תוכחת מגולה - מוסר ותוכחה, הודפס גם בספרו של הרב משה מערבי "סמא דחיי" בשנת ה'תרפ"ד
פרי עץ הגן חלק א' - ביוגרפיות על אביו, הרב שאול קצין ורבנים נוספים, ירושלים ה'תרצ"א
פרי עץ הגן חלק ב' - פתרון חידות שנכתבו בספר "אמרי בינה" של הרב יוסף חיים, ובסופו קונטרס הכולל את קיצור סדר הכוונות של התפילות והתקיעות בראש השנה, ה'תרצ"א
קציני אר"ץ - שו"ת על ארבעת חלקי השולחן ערוך, וכן ספר תשובות מהרב שאול קצין, הוצאת אהבת שלום, ירושלים ה'תשנ"ה
לקריאה נוספת

אברהם הלל, תולדות חייו של הרב יעקב ש. קצין בהקדמת ספרו קציני אר"ץ, ה'תשנ"ה (עמ' 55 - 109)
גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב (חלק א', עמ' 21)
הרב קצין, לצד אשתו מזל, בנו שאול ובתו שרלוט
מסת שמש

באסטרונומיה ובאסטרופיזיקה מסת שמש (או מסה סולרית) היא יחידת מידה למסה של עצמים כבדים כגון כוכבים. ומסומנת לרוב ב-  M_{\odot }. מסת שמש אחת היא מסתה של השמש, המוערכת ב-1.9891x1030 קילוגרם.
לדוגמה, מסתו של כוכב הלכת צדק היא כאלפית מסת שמש. מסת השמש היא כ-332,946 מסות ארץ (כלומר מסות של כדור הארץ). הכוכב המסיבי ביותר שנצפה עד כה הוא R136a1 ומסתו 265 מסות שמש.
את המסה של השמש מעריכים בעזרת ההשפעה הכבידתית שלה על תנועת העצמים האחרים במערכת השמש. בתלות בערכו של קבוע הכבידה:  G=6.67384\times 10^{-11}{m^{3} \over s^{2}kg}=6.67384\times 10^{-8}{cm^{3} \over s^{2}gr}.
כך, בהתבסס על אורך שנת ארץ ובמרחקו של כדור הארץ ניתן להגדיר מסת שמש אחת כ:
השמש אמנם מקרינה אנרגיה ומאבדת מסה בקצב של כארבעה מיליון טון מדי שנייה, אבל עובדה זו לא תגרום לשינוי משמעותי ביחידת המידה במהלך מיליוני השנים הקרובות, היות שרוח השמש נושאת עמה רק כ-‎3×10-14‎ ממסת השמש בשנה.
היסטוריה

האדם הראשון שניסה לאמוד את מסת השמש היה אייזק ניוטון. בספרו, "פרינקיפיה", הוא העריך שהיחס בין מסת השמש למסת כדור הארץ הוא 1/28,700. מאוחר יותר הוא קבע כי אומדן זה היה מבוסס על ערך שגוי של היסט השמש, בו השתמש כדי להעריך את המרחק בין כדור הארץ לשמש (יחידה אסטרונומית אחת). בעקבות כך הוא שינה את התוצאה והשיג יחס של 1/169,282, ופרסם זאת במהדורה השלישית של "פרינקיפיה". כיום, שימוש בערך הנוכחי של היסט השמש מראה שהיחס הנכון בין המסה של השמש לזו של כדור הארץ הוא 1/332,946.
ראו גם

מסת צדק
הערפל (סדרת טלוויזיה)

| --- | --- |

 מבוסס על:  "הערפל"
 סוגה:  מדע בדיוני • אימה • מותחן
 יוצרים:  כריסטיאן טורפ
 שחקנים:  מורגן ספקטור   אליסה סאת'רלנד   גאס בירני   דניקה קורצ'יק   אוקזי מורו   לוק קוסגרוב   דארן פטי   ראסל פוזנר   פרנסס קונרוי
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיק:  גיא ג'יי לות'אן   אמנדה סגל
 חברת הפקה:  דיימנשן טלוויזיה
 הפצה:  נטפליקס
 צלמים:  אנדרה פינאר
 מוזיקה:  סוניה בלוסובה   גיונה אוסטינלי
 אורך פרק:  47 דקות
 שידור
 רשת שידור:  ספייק
 פורמט (תמונה):  1080i‏ (HDTV)
 פורמט (קול):  דיגיטלי
 תקופת שידור מקורית:  22 ביוני – 24 באוגוסט 2017 – 24 באוגוסט 2017 
 קישורים חיצוניים
  אתר האינטרנט הרשמי של הערפל
 דף התוכנית ב-IMDb
הערפל (באנגלית: The Mist) היא סדרת טלוויזיה מסוגת המדע בדיוני-אימה אמריקאית, שנוצרה על ידי כריסטיאן טורפ. היא מבוססת על נובלת האימה בעלת אותו השם, מאת הסופר סטיבן קינג, משנת 1980. הסדרה כוללת בתוכה עונה אחת, בת 10 פרקים ששודרו בין התאריכים 22 ביוני עד 24 באוגוסט 2017. ב-27 בספטמבר 2017, ספייק ביטלה את המשך הסדרה.
בנוסף לכך, הסדרה קשורה לסרט "הערפל" משנת 2007, המבוסס על אותה הנובלה של קינג.
עלילה

ערפל בלתי מוסבר אופף במתינות את העיירה ברידג'וויל שבמיין, ומוביל לכך שתושביה אינם מסוגלים לראות דבר. תושבי העיירה לומדים עד מהרה שהמצב רעוע עוד יותר, מכיוון שתופעות בלתי מוסברות ועל-טבעיות בערפל תוקפות והורגות את רוב מי שנכנס אליו. בעקבות הערפל, כמה קבוצות של אנשים מתבצרים במרכז קניות, בכנסייה ובבית חולים.
בסופו של דבר, התושבים מתחילים לראות חזיונות בלתי מוסברים מהעבר שלהם בתוך הערפל, והתגובה שלהם לכך חורצת את גורלם; אם יגיבו בפחד ימותו במקום.
ליהוק > דמויות ראשיות

מורגן ספקטור – קווין קופלנד
ליסה סאת'רלנד – איב קופלנד
גאס בירני – אלכס קופלנד
דניקה קורצ'יק – מיה למברט
אוקזי מורו – בריאן האנט
לוק קוסגרוב – ג'יי הייזל
דארן פטי – קונור הייזל
ראסל פוזנר – אדריאן גארף
פרנסס קונרוי – נטלי רייבן
ליהוק > דמויות משניות

דן באטלר – גרגורי רומנוב
סטיבן יפי – מיכאיל דמידוף
דילן אוטורס – לינק
דארסי לינדזון – טרבור
לורי האנלי – אורסולה
איזיה ויטלוק ג'וניור – גאס בראדלי
רומיין וייט – קייל
איירין בדארד – קימי לוסרו
נבל אל קאפיף – ראג' אל-פאיד
גרג הובנסיאן – וס פוסטר
מישקה טיבו – קלינט ספלינג
שומארי דאונר – אליוט קרילו
זנה דייוויס-ג'ונס – ג'יזל רודריגס
אריק נאדסן – ויק
ג'ונתן מלן – טד
הולי דוואו – זואי
אנדראה לי נורווד – סוזן פרקר
אלכסנדרה אורדוליס – שלי דוויט
לולה פלנרי– לילה דוויט
מרי בייקון – גברת קרמודי
ג'ון דוקס – אריק קרמודי
כריסטופר גריי – טיילר דנטון
פיליפ אטינגר – נאש
דוויין מרפי – בריאן האנט
ניל האף – ד"ר ביילי
פיטר מורניק – מייק קופלנד
מרילויס בורק – אנה למברט
שיין דאלי – דאנקן גארף
ניקי ברנט – סנדי גארף
קווין או'גרדי – השוטר פונדיק
דרק מקגראת' – בנדיקט רייבן
טיגל פ. בוגרי – קליי גרייסון
פרקים

| פרק | שם | תאריך | צפיות בארצות הברית (במיליונים)  |
| --- | --- | --- | --- |
| 1 | "Pilot" | 22 ביוני 2017 | 0.684 |
| 2 | "Withdrawal" | 29 ביוני 2017 | 0.496 |
| 3 | "Show and Tell" | 6 ביולי 2017 | 0.428 |
| 4 | "Pequod" | 13 ביולי 2017 | 0.487 |
| 5 | "The Waiting Room" | 20 ביולי 2017 | 0.538 |
| 6 | "The Devil You Know" | 27 ביולי 2017 | 0.411 |
| 7 | "Over the River and Through the Woods" | 3 באוגוסט 2017 | 0.400 |
| 8 | "The Law of Nature" | 10 באוגוסט 2017 | 0.374 |
| 9 | "The Waking Dream" | 17 באוגוסט 2017 | 0.399 |
| 10 | "The Tenth Meal" | 24 באוגוסט 2017 | 0.405 |
הערות שוליים

↑  Spike's _The Mist_ Series Is a "Reimagining," Not a Remake, TVGuide.com (באנגלית)
1 2  The Mist, 2017-06-22, נבדק ב-2021-02-03
↑  The Mist, 2007-11-21, נבדק ב-2021-02-03
↑  UPDATED: SHOWBUZZDAILY’s Top 150 Thursday Cable Originals & Network Finals: 6.22.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 6.29.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 7.6.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 7.13.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 7.20.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 7.27.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 8.3.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 8.10.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 8.17.2017 | Showbuzz Daily, www.showbuzzdaily.com
↑  UPDATED: SHOWBUZZDAILY’s Top 150 Thursday Cable Originals & Network Finals: 8.24.2017 | Showbuzz Daily, www.showbuzzdaily.com
קצין

ערך זה עוסק בבעל דרגה פיקודית. אם התכוונתם למשמעות אחרת, ראו .
הענקת דרגות בסיום קורס קצינים
טקס סיום בקורס קצינים בבהד 1
קצין, בגוף בעל היררכיה פיקודית, הוא מי שנושא בדרגה המקנה סמכויות פיקוד (אם כי סמכות פיקוד יכולה להינתן, במידה מצומצמת, גם למי שאינו קצין). המונח "קצין" משמש בהיקף נרחב בצבא ובגופים נוספים בעלי היררכיה פיקודית כמו המשטרה, שירות בתי הסוהר, מכבי האש וארגוני רפואת חירום (בהם מגן דוד אדום, הצלב האדום והסהר האדום). במדינות דוברות אנגלית נעשה שימוש במונח ״קצין״ גם בשמות תפקידים אזרחיים, למשל קצין רפואה.
המילה קצין מופיעה בתנ"ך 6 פעמים. האטימולוגיה שלה אינה ברורה, אך כנראה שמקורה במילה "קצה", במובן "המייצג את הפיקוד".
בצבא ארצות הברית, בצבא בריטניה ובצבאות רבים אחרים משמשות בפועל, מהמחצית השנייה של המאה ה-20, עשר דרגות קצונה, מלוטננט משנה ועד גנרל. בחלק מהמדינות קיימות מעל דרגות אלה דרגת קצונה אחת או שתיים, שאינן בשימוש כיום ע״י קצינים בשירות פעיל. בצה"ל קיימות תשע דרגות קצונה.
צבא פרוסיה היה הצבא הראשון שהקפיד על מתקנים נפרדים לקצינים, במטרה לשמור על מערכת יחסים מקצועית בין המפקדים לחיילים, הפרדה שאומצה לאחר מכן בכל צבאות העולם.
אופן קבלת דרגות הקצונה

בצבא, קצין מפקד על יחידה צבאית, או משרת בתפקיד אחר שדורש דרגת קצונה. בצה"ל, מקבלים מרבית החיילים דרגות קצונה בעקבות קורס קצינים – קורס התנדבותי הכולל לימודי מנהיגות וניהול בנוסף להכשרה צבאית מקצועית, ומשכו בישראל כחצי שנה. אחרים המקבלים דרגות קצונה הם טייסים וחובלים, אקדמאים, ולעיתים נדירות, חיילים שהוכיחו מנהיגות במהלך פעילות מבצעית. כך, למשל, העניק הרמטכ"ל דאז, משה דיין למאיר הר-ציון, שהיה מפקד בולט ביחידה 101 ובצנחנים בימי פעולות התגמול והקים את סיירת צנחנים, מינוי לקצונה. היה זה מקרה נדיר ויחיד בתקופת כהונתו של דיין כרמטכ"ל. אלוף נעם תיבון, ששירת כלוחם בסיירת מטכ"ל, היה אמור לצאת לקורס קצינים, אך עקב השתתפותו במבצע מיוחד של היחידה בוטלה תוכנית זו, ובסיום המבצע הוענקו לו דרגות הקצונה מבלי שעבר קורס קצינים. אלוף טל רוסו, מפקד פיקוד הדרום לשעבר, שירת כלוחם ביחידת שלדג, ובעודו סמ"ר שימש כמפקד צוות ביחידה ובמהלך מלחמת לבנון הראשונה כמפקד פלוגה. לאחר המלחמה מונה לסרן. רוסו ותיבון הם הקצינים הבכירים ביותר בצה"ל שאינם בוגרי קורס קצינים.
ברוב המדינות המערביות, תואר ראשון מהווה תנאי כניסה לקורס קצינים או לחלק מהקורס. המדינות הבולטות בכך שאינן מחייבות קבלת תואר ראשון לקצינים הן אוסטרליה, בריטניה, ניו זילנד וישראל. עם זאת, בצה"ל, חלק ממסלולי הקצונה כוללים לימודי תואר ראשון. כך הדבר בעתודה האקדמית, בקורס טיס, בקורס חובלים וכן בתוכניות צבאיות-אקדמיות נוספות כמו המכללה לפיקוד טקטי, תוכנית חבצלות, תוכנית תלפיות ותוכנית פסגות. בכל מקרה, בשירות סדיר בצה"ל, כמו במשטרת ישראל ובשירות בתי הסוהר יש צורך בתואר ראשון כדי להתקדם לדרגת קצונה בכירה כסגן-אלוף בצבא או רב-פקד/כלאי במשטרה ובשב"ס.
ממ"ק

בצה"ל הייתה קיימת דרגה מיוחדת: ממלא מקום קצין (ממ"ק), שנתנה לבעליה סמכויות של קצין. הדרגה הוענקה בין היתר לבוגרי העתודה האקדמית שלא עברו קורס קצינים, ולמי שסיימו קורס קצינים בציון נמוך אך עדיין נמצאו ראויים להיות מפקדי מחלקות, ונקבע כי כעבור פרק זמן בתפקיד יועלו לדרגת סג"ם. השימוש בדרגה היה מוגבל בזמן עד למציאת קצין שימלא את התפקיד. בין הקצינים הבכירים שנשאו דרגה זו אביגדור קהלני וגיורא ענבר.
ראו גם

קורס קצינים בצה"ל
קצונה מקצועית בצה"ל
דרגות צה"ל#קצינים
האקדמיה הצבאית של ארצות הברית – בווסט פוינט, ניו יורק
האקדמיה הימית של ארצות הברית – באנאפוליס, מרילנד